tartuNLP/wikipedia-smugri-20251201 huggingface dataset:
Suuri junaryöstö (vuoden 1903 elokuva)

Suuri junaryöstö () on vuonna 1903 julkaistu Edwin S. Porterin ohjaama mustavalkoinen mykkäelokuva. Useimpien lähdeteosten mukaan "Suuri junaryöstö" on myös maailman ensimmäinen lännenelokuva ja se loi tyylilajin, josta tuli jo muutaman vuoden kuluttua yhdysvaltalaisten elokuvateattereiden suosituin.
Tapahtumat.
Elokuva koostuu hieman yli kymmenestä erillisestä kohtauksesta, jotka kukin kuljettavat tarinaa eteenpäin. Ensimmäisessä kohtauksessa kaksi naamioitunutta ryöstäjää pakottaa lennätinoperaattorin lähettämään lähestyvälle junalle pysähtymiskäskyn ja sitoo miehen. Junan pysähdyttyä ryöstäjät siirtyvät junaan, menevät postivaunuun ja lyhyen ammuskelun jälkeen räjäyttävät auki arvokkaan kuljetuksen. Ryöstäjät siirtyvät veturiin ja saavat junan pysähtymään, minkä jälkeen he käskevät matkustajat ulos junasta. Yksi mies yrittää paeta väkijoukosta, mutta hänet ammutaan. Muilta kerätään arvoesineet. Ryöstäjät poistuvat paikalta pelkällä veturilla, noutavat metsään jättämänsä hevoset ja ratsastavat karkuun. Sähköttäjä onnistuu hakemaan apua ja joukko aseistautuneita miehiä lähtee ryöstäjien perään. Alkaa takaa-ajo hevosten selässä. Hetken kuluttua kolme jäljellä olevaa ryöstäjää pysähtyy hevosineen luultuaan jättäneensä takaa-ajajansa. Ryöstäjät alkavat tutkia ryöstösaalistaan, mutta takaa-ajajat onnistuvat piirittämään varkaat. Taistelussa osa takaa-ajajista ja kaikki ryöstäjät kuolevat.
Elokuvaan kuuluu yksi erillinen otos, joka on ehkä koko elokuvan kuuluisin osa. Siinä yksi ryöstäjistä kohottaa aseen sekä ampuu useasti kohti kameraa ja katsojaa. Tällä pyrittiin luomaan katsojalle vaikutelma siitä, että hän on mukana elokuvan tapahtumissa. Tämä lyhyt pätkä on välillä näytetty elokuvan aluksi, joskus taas lopuksi. Kohtaukseen viitataan muun muassa Martin Scorsesen elokuvan Mafiaveljet (1990) lopussa, jossa Joe Pescin roolihahmo ampuu kohti kameraa.
Mighty Morphin Power Rangers (videopeli)

Mighty Morphin Power Rangers on vuoden 1994 marraskuussa julkaistu videopeli. Se perustuu samannimiseen televisiosarjaan Mighty Morphin Power Rangersiin, jonka julkaisi Bandai Nintendo-konsoleille ja Sega omille konsoleilleen. 
Pelattavuus.
Pelissä voi pelata alustasta riippuen noin seitsemällä eri tasolla taistellen Rita Ripulsan kätyreitä vastaan. Pelaaja voi pelata viidellä eri Rangerilla; punaisella, vaaleanpunaisella, sinisellä, mustalla ja keltaisella. Ryhmän kuudennen sankarin Vihreän Rangerin saa bonushahmona Segan versiossa. Lisäksi pelissä pääsee pelaamaan Megazordilla.
SNES.
SNES alustalla pelaaja aloittaa jokaisen tason ei-muuntautuneessa muodossa. Päästessä pelin puoleen väliin asti, pelaaja näkee kentän loppuvastuksen ja muuntautuu valitsemakseen Rangeriksi, jolloin tavoitteena on päästä loppuvastuksen luokse. Muuntautuessaan hahmo palautuu täyteen terveyteen, minkä lisäksi muuntautumisen jälkeen hahmolla on käytössään useampien liikkeiden valikoima. Pelin kaksi viimeistä tasoa pelataan Megazordilla.
Loppuvastukset:
Game Boy.
Game Boy -versio muistuttaa hyvin paljon SNES-versiota, mutta jokainen loppuvastus pelataan Megazordilla.
Loppuvastukset:
Sega Mega Drive.
Segan Mega Drive -versiossa on kolme erilaista pelimuotoa. Ensimmäinen on taisteluiden sarjaa seuraava tarinamoodi, toinen on vapaa yksinpeli ja kolmannessa pelimuodossa taistelu tapahtuu kahden ihmispelaajan ohjaamien hahmojen välillä. Yksinpelissä on mahdollisuus saada salainen hahmo, Vihreä Ranger, pelattavaksi hahmoksi.
Hahmot:
Jalkaväkirykmentti 27 (talvisota)

Jalkaväkirykmentti 27 eli Kemin rykmentti oli Peräpohjolan alueen reserviläisistä muodostettu rykmentti talvisodassa.
Rykmentti perustettiin 13. lokakuuta 1939 Kemissä. Sen komentajaksi määrättiin kemiläinen everstiluutnantti August Mäkiniemi. Rykmentti sai käskyn siirtyä rintamalle 7. joulukuuta. Siellä rykmentti liitettiin eversti Hjalmar Siilasvuon johtamaan 9. divisioonaan.
Avvakum

Avvakum Petrovitš (); (1620 tai 1621 – 14. huhtikuuta 1682) oli esipappi ja yksi vanhauskoisuuden perustajista Venäjällä.
Elämäkerta.
Avvakum toimi vuonna 1652 esipappina Jurjevetsissa ja sittemmin Moskovan Kazanin katedraalin pappina. Hän vastusti jyrkästi patriarkka Nikonin uudistuksia, minkä takia hänet vuonna 1653 karkotettiin Tobolskiin ja Venäjän Kaukoitään. Vuonna 1663 tsaari Aleksei Mihailovitš kutsui Avvakumin takaisin Moskovaan. Hän ei kuitenkaan luopunut näkemyksistään, vaan jatkoi taistelua kirkon uudistuksia, "kreikkalaista" reformia vastaan ja sai paljon kannattajia. 
Avvakumin elämäkerta poikkeaa tyypillisestä munkinelämästä siinäkin suhteessa, että kirjoittaja oli naimisissa ja hänen perheensä seurasi häntä karkotukseen.
Vuonna 1664 Avvakum karkotettiin Mezeniin. Vuonna 1667 hänet kutsuttiin Moskovaan. Kirkolliskokouksessa Avvakumilta riistettiin papinvirka, hänet tuomittiin kirkonkiroukseen ja karkotettiin Pustozjorskin linnoitukseen. Siellä hän vietti 15 vuotta maakuoppaan hirsistä salvotussa rakennelmassa. Pustozjorskissa Avvakum jatkoi kirjallista toimintaansa ja kamppailua virallista kirkkoa vastaan. Vuonna 1682 Avvakum lähimpine tovereineen poltettiin roviolla tsaari Aleksein määräyksestä.
Kirjallinen ura ja perintö.
Avvakum oli aikansa huomattava kirjailija. Hänen omaelämäkertansa ("Žitije protopopa Avvakuma") on elävän kielensä ja kuvauksensa ansiosta yksi venäläisen kirjallisuuden merkkiteoksista. Vanhauskoiset pitävät Avvakumia marttyyrinä ja pyhimyksenä.
Hänen vankeutensa aikana vuosina 1672–1673 kirjoittamansa omaelämäkerta "Žitije protopopa Avvakuma / Ž protopopa Avvakuma im samim napisannoje", "Esipappi Avvakumin elämäkerta hänen itsensä kirjoittamana" (ven. Житие протопопа Аввакума) on 1600-luvun venäläisen kirjoitusperinteen mestariteos ja lajinsa ensimmäinen venäläisessä kirjallisuudessa. Avvakum Petrovitšia pidetään modernin venäläisen kirjallisuuden uranuurtajana. Hänen tyylissään eloisa puhekieli sekoittuu lainauksiin pyhistä kirjoituksista. Ympäröivä eläin- ja kasvikunta toimii symboleina ja todistaa rakkaudesta luontoa ja luotuja kohtaan. Elämäkerta julkaistiin vasta vuonna 1861 ja on siitä lähtien innoittanut monia kirjailijoita.
Ilkka Laitakari

Ilkka Tiera Ylermi Laitakari (3. lokakuuta 1929 Helsinki – 30. maaliskuuta 1996 Helsinki) oli suomalainen geologi ja professori.
Laitakari suoritti vuonna 1963 laudaturarvosanan geologiassa ja mineralogiassa. Filosofian lisensiaatin tutkinnossa vuonna 1966 oli pääaineena geologia ja mineralogia, samoin kuin 1969 filosofian tohtorin tutkinnossa.
Uransa aikana Laitakari laati yli sata tieteellistä julkaisua, karttaa sekä tieteen popularisointiin liittyvää artikkelia. Laitakari oli pääasiassa kartoittaja, jonka tuottamat kallioperäkarttalehdet suurelta osin sijoittuvat Päijät-Hämeen alueelle. Hän vastasi Geologian tutkimuskeskuksessa kartografiasta sekä tulivuoriperäisten kivien tuntemuksesta.
Laitakarin väitöskirja käsitteli Hämeen diabaasijuoniparvea. Tässä tutkimuksessaan ja monessa muussa hän osoitti juonikivitutkimuksen merkityksen kallioperän historian selvittelyssä. Laitakari harrasti tieteen popularisointia, kuten isänsä Aarne Laitakari. Laitakarin puoliso oli filosofian kandidaatti Hilja Annikki o.s. Teppo.
Autuaaksijulistaminen

Beatifikaatio eli autuaaksijulistaminen () on katolisen kirkon tunnustus kuolleen henkilön taivaaseen pääsemisestä ja kyvystä toimia taivaallisena esirukoilijana. Autuaaksijulistaminen on kolmas neljästä askeleesta tiellä kanonisoinnissa eli pyhimykseksi julistamisessa. Vuodesta 1983 lähtien autuaaksi julistetun välityksellä on täytynyt tapahtua vähintään yksi todistettu ihme, poikkeustapauksina marttyyrikuoleman kärsineet.
Prosessi kestää yleensä useita vuosia ja sisältää tutkinnan henkilön elämästä, hyveistä, kirjoituksista ja pyhyyden maineesta. Tutkinnan aloittaa tavallisesti sen paikkakunnan piispa, jossa henkilö on asunut tai kuollut. Jos kyseessä on marttyyri, hänen kauttaan tapahtuneita ihmeitä ei tarvitse tässä vaiheessa tutkia. Kun alustava tutkinta osoittaa, että henkilö on elänyt sankarillisesti hyveellistä elämää tai kuollut uskonsa tähden, Vatikaani käynnistää toisen vaiheen eli niin sanotun apostolisen suksession. Autuaaksi julistettuja kutsutaan nimellä ”autuas”, ja heitä voidaan kunnioittaa paikallisesti, mutta ei koko katolisessa kirkossa.
Stefan Krausse

Stefan Krausse (s. 17. syyskuuta 1967 Ilmenau) on itäsaksalainen entinen ohjaskelkkailija ja olympiavoittaja. Hän kilpaili 1980-luvun puolivälistä vuoteen 1998 parinaan useimmiten Jan Behrendt. Pari voitti neljä olympiamitalia, joista kaksi oli kultaisia, 11 mitalia MM-kisoista ja viisi mitalia EM-kisoista. Lisäksi Krausse voitti parinsa kanssa maailmancupin parikilpailun kolme kertaa, kausina 1993–1994, 1994–1995 ja 1995–1996.
Krausse ja Behrendt lopettivat uransa Naganon olympialaisten jälkeen 1998. Samana vuonna heidät nimitettiin Ilmenaun kunnia-asukkaiksi.
John A. Gambling

John Alfred Gambling (5. helmikuuta 1930 Teaneck, New Jersey – 8. tammikuuta 2004) oli yhdysvaltalainen radiotoimittaja, joka yli kolmen vuosikymmenen ajan teki newyorkilaiselle WOR-asemalle aamuohjelmaa "Rambling with Gambling". Hän korvasi juontajana isänsä John B. Gamblingin vuonna 1959 ja hänet vuorostaan korvasi hänen poikansa John R. Gambling vuonna 1991. Ohjelmaa tehtiin kolmen sukupolven voimin vuodesta 1925 vuoteen 2000 ja se oli ennen lakkauttamistaan pisimpään jatkunut yhdysvaltalainen radio-ohjelma.
Opiskeluaikanaan Dartmouth Collegessa Gambling työskenteli yliopiston radioasemalla. Valmistuttuaan Gamblingista tuli isänsä tuotantoassistentti ja satunnainen korvaaja lähetyksissä, kunnes vuonna 1959 ohjelman vetovastuu siirtyi hänelle, isän jäätyä eläkkeelle. Gambling haastatteli ohjelmassaan julkisuuden henkilöitä ja poliitikkoja, mutta pyrki välttämään ristiriitoja ja jyrkkien mielipiteiden esilletuomista. Hänen aikanaan "Rambling with Gambling" oli jatkuvasti New Yorkin noin 50 radioaseman kolmen kuunnelluimman aamuohjelman joukossa. Gambling ansaitsi vuodessa noin miljoona dollaria, joka oli poikkeuksellisen korkea palkka radiotoimittajalle. Hän jäi eläkkeelle vuonna 1991.
John A. Gambling nimettiin Radio Hall of Fameen vuonna 2000.
Solar Decathlon

Solar Decathlon on Yhdysvaltain energiaministeriön (DOE) ja sen alaisen National Renewable Energy Laboratoryn (NREL) joka toinen vuosi järjestämä kilpailu, jossa osallistujat suunnittelevat, rakentavat ja esittelevät aurinkoenergialla toimivia alle 80 neliömetrin kokoisia asuintaloja. Osallistujat ovat yliopistoja ja collegeja edustavia oppilaiden muodostamia joukkueita, joita on yhteensä noin 20. Taloja esitellään yleisölle syksyllä Washingtonin National Mallilla kolmen viikon ajan, jonka päätteeksi raati valitsee voittajan.
Historia.
Ensimmäinen Solar Decathlon järjestettiin 2002, seuraavat vuosina 2005 ja 2007. Kilpailun voitti vuosina 2002 ja 2005 Coloradon yliopisto. Vuonna 2007 kilpailun voitti saksalainen Darmstadtin teknillinen yliopisto. Seuraava tullaan järjestämään lokakuussa 2009. Vuonna 2010 on tarkoitus järjestää ensimmäinen "Solar Decathlon Europe", johon Aalto-yliopiston on määrä osallistua.
Kilpailun idea.
Kilpailuun osallistuvat talot ovat asuinkäyttöön tarkoitettuja 60-80 neliömetrin kokoisia taloja, jotka tuottavat vaadittavan sähkön ja lämmitysenergian itse. Raati etsii miellyttävää, toimivaa ja energiankäytöltä tehokasta taloa, joka käyttää toiminnoissaan yksinomaan aurinkoenergiaa. Raati ottaa talojen pisteytyksessä huomioon kymmenen eri kokonaisuutta, mukaan lukien asumismukavuuden.
Tarkoitus.
Kilpailun tavoitteena on muun muassa edistää aurinkoenergialla toimivien talojen yleistymistä, kannustaa energiatehokkuuteen ja levittää tietoa aurinkoenergian mahdollisuuksista talonrakennuksessa.
Pustoška (Pihkovan alue)

Pustoška () on kaupunki Pihkovan alueella Venäjällä. Se sijaitsee 191 kilometriä Pihkovasta kaakkoon. Kaupunki on Pustoškan piirin keskus. Sen kautta kulkee Moskovan ja Riian välinen rautatie, Moskovan ja Latvian rajan välinen M9-valtatie sekä Pietarin ja Valko-Venäjän rajan välinen M20-valtatie. Asukkaita on 4 600 henkeä (vuonna 2010).
Kaupunki on saanut alkunsa vuonna 1901 perustetun Pustoškan aseman yhteyteen syntyneestä taajamasta. Kaupunginoikeudet se sai vuonna 1925. Toisen maailmansodan aikana se oli saksalaisten miehittämä. Nykyään Pustoškassa on puunjalostus- ja elintarviketeollisuutta. Kaupungissa toimii kotiseutumuseo.
Heikki Huotari

Heikki Huotari (s. 1. syyskuuta 1960, Kuhmo) on kuhmolainen taidemaalari, joka maalaa naivistisia maalauksia. Hän on itseoppinut taiteilija, jolla on ollut taidenäyttelyitä ympäri Suomea (lisäksi myös Sveitsissä) ja hän on osallistunut lukuisiin yhteisnäyttelyihin.
Viimeisin näyttely Galleria Maria, Helsinki, Enkeleitä-näyttely 4.–21.12.2008 (yhteisnäyttely).
Heikki Huotari kiinnostui maalaamisesta jo lapsena ja naivistisen tyylin hän omaksui vuonna 1992. Aikaisemmin (1982) Heikki Huotari on ollut opiskelemassa ikonin maalausta Robert de Calluwen luona Espoon Myllyjärvellä. Heikki Huotari toimi Kalevalakylän taidepajassa vuosina 1992–1997 valmistaen maalauksien lisäksi muun muassa keramiikkaveistoksia. 
Taideteoksia julkisissa kokoelmissa mm. Lentiiran kirkko (kuorotausta puukaiverrus naivistinen toteutus ja kulkueristi ikonitekniikalla), Lapuan kaupunki ja Kainuun Sanomat. Heikki Huotarilla on usein näyttely Kuhmossa Kuhmon Kamarimusiikin aikaan.
Duo Milla Viljamaa &amp; Johanna Juhola

Duo Milla Viljamaa &amp; Johanna Juhola on suomalainen duo. He soittavat sekä argentiinalaista että suomalaista tango nuevoa. Johanna Juhola soittaa harmonikkaa ja Milla Viljamaa pianoa.
Juholan ja Viljamaan yhteistyö alkoi vuonna 2001 Sibelius-Akatemian kansanmusiikin osastolla, mistä molemmat ovat valmistuneet musiikin maistereiksi. Duo Milla Viljamaa &amp; Johanna Juhola voitti kansainvälisen Astor Piazzolla –kilpailun (International "Citta di Castelfidardo" -award, Astor Piazzolla music section) vuonna 2002, minkä jälkeen julkaistiin duon ensimmäinen levy Piazzolla Passage. Duon toinen levy Mi Retorno oli etno-Emmaehdokas vuonna 2008. Vuodesta 2002 Johanna ja Milla ovat tehneet yhteistyötä tangoprinsessa Kukka-Maaria Ahosen kanssa triona nimeltä "Las Chicas del Tango".
Novoržev

Novoržev () on kaupunki Pihkovan alueella Venäjällä. Se sijaitsee Pihkovan ja Velikije Lukin välisen maantien varrella 144 kilometriä Pihkovasta kaakkoon. Kaupunki on Novorževin piirin keskus. Asukkaita on 4 000 henkeä (vuonna 2009).
1700-luvulla paikalla sijaitsi Aršon pogosta. Vuonna 1777 sinne siirrettiin Pustorževin kihlakuntahallinto. Samalla perustettu uusi kaupunki nimettiin Novorževiksi. Kaupunki oli pellavakaupan ja käsityöammattien keskus. Toisen maailmansodan aikana se oli saksalaisten miehittämä ja tuhoutui täysin. Nykyään Novorževissa on mm. elintarvike-, puunjalostus- ja tekstiiliteollisuutta. Kaupungissa toimii kotiseutumuseo.
Novosokolniki

Novosokolniki () on kaupunki Pihkovan alueella Venäjällä. Se sijaitsee Moskovan ja Riian sekä Pietarin ja Kiovan välisten rautateiden risteyksessä 287 kilometriä Pihkovasta kaakkoon. Kaupunki on Novosokolnikin piirin keskus. Vuonna 2010 kaupungissa asui 8 119 henkeä.
Kaupunki on saanut alkunsa vuonna 1901 perustetun Novosokolnikin rautatieaseman yhteyteen syntyneestä taajamasta. Kaupunginoikeudet se sai vuonna 1925. Toisen maailmansodan aikana se oli saksalaisten miehittämä. Nykyään Novosokolnikissa on rautatieliikennettä palvelevien yritysten lisäksi mm. rakennustarvike- ja elintarviketeollisuutta. Kaupungissa toimii kotiseutumuseo.
Maantieyhteyksistä merkittävin on kaupungin ohi kulkeva itä-länsi-suuntainen Venäjän valtatie M9, joka on osa merkittävää eurooppatietä Ventspils–Riika–Novosokolniki–Velikije Luki–Moskova–Kazan–Jekaterinburg (). Kaupungin rautatieaseman sijainti Pietarista etelään ja Moskovasta länteen johtavien rautateiden risteyksessä luo hyvät yhteydet niin Pihkovan alueen sisälle, kuin laajemmin Venäjälle ja ulkomaille.
Luettelo natsi-Saksan kenraaleista

Tämä on epätäydellinen luettelo natsi-Saksan kenraaleista. Luetellut sotilaat palvelivat kenraalikuntaan kuuluvina upseereina Adolf Hitlerin johtaman natsi-Saksan asevoimissa Wehrmachtissa tai SS-joukoissa vuosien 1933–1945 välisenä aikana. Luetteloon ei ole sisällytetty kenraaleja, jotka vetäytyivät lopullisesti eläkkeelle aktiivipalveluksesta ennen vuotta 1933.
Valtakunnanmarsalkka.
"Reichsmarschall des Grossdeutschen Reiches:"
Maavoimat.
Maavoimien eli "Heerin" kenraalit:
Sotamarsalkat.
"Generalfeldmarschall":
Erityisarvot:
Kenraalieverstit.
"Generaloberst:"
Kenraalit.
Jalkaväenkenraalit.
"General der Infanterie:"
Panssarikenraalit.
"General der Panzertruppe:"
Ratsuväenkenraalit.
"General der Kavallerie":
Tykistönkenraalit.
"General der Artillerie":
Viestijoukkojen kenraalit.
"General der Nachrichtentruppe:"
Vuoristojääkärikenraalit.
"General der Gebirgsgruppe:"
Kenraaliluutnantit.
"Generalleutnant":
Kenraalimajurit.
"Generalmajor":
Ilmavoimat.
Ilmavoimien eli "Luftwaffen" kenraalit:
Sotamarsalkat.
"Generalfeldmarschall:"
Kenraalieverstit.
"Generaloberst der Luftwaffe":
Kenraalit.
"General der Flieger" (lennoston kenraali):
"General der Fallschirmtruppe" (laskuvarjojääkärijoukkojen kenraali):
"General der Flakartillerie" (ilmatorjuntatykistön kenraali):
"General der Luftnachrichtentruppe" (ilmavoimien viestijoukkojen kenraali)
"General der Luftwaffe"
Kenraaliluutnantit.
"Generalleutnant:"
Kenraalimajurit.
"Generalmajor":
Merivoimat.
Merivoimien "Kriegsmarinen" amiraalit:
Suuramiraalit.
"Großadmiral (suuramiraali):"
Kenraaliamiraalit.
"Generaladmiral (kenraaliamiraali):"
Amiraalit.
"Admiral (amiraali):"
Vara-amiraalit.
"Vizeadmiral (vara-amiraali):"
Kontra-amiraalit.
"Konteradmiral (kontra-amiraali):"
Lääkintäjoukot.
Lääkintäjoukkojen eli "Sanitätswesenin" kenraalit
Lääkintäjoukkojen ylilääkäri.
"Generaloberstabsarzt:"
Lääkintäjoukkojen komentaja.
"Generalstabsarzt:"
Lääkintäkenraalit.
"Generalarzt (lääkintäkenraali):"
SS-joukot.
Reichsführer-SS.
Reichsführer-SS oli SS:n johtajalle varattu arvo.
SS-Oberstgruppenführer.
SS-Oberstgruppenführer oli kenraalieverstiä vastaava arvo.
SS-Obergruppenführer.
SS-Obergruppenführer oli kenraalia vastaava arvo.
SS-Gruppenführer.
SS-Gruppenführer oli kenraaliluutnanttia vastaava arvo.
SS-Brigadeführer.
SS-Brigadeführer oli kenraalimajuria vastaava arvo.
Heinäkuun 20. päivän salaliittoon osallistuneet kenraalit.
Lisäksi:
Dno

Dno () on kaupunki Pihkovan alueella Venäjällä, 113 kilometriä Pihkovasta itään. Dnon kaupunki on Dnon piirin keskus. Asukkaita kaupungissa oli 9 061 henkeä (vuonna 2010).
Dno on tärkeä rautateiden solmukohta; sen alueella risteytyvät Pietarista etelään ja Bologojesta Pihkovaan johtavat rautatiet. Rautatieaseman ja rautatieliikennettä palvelevien yritysten lisäksi kaupungissa toimii teräsrakennetehdas sekä hiomalaitteita valmistava yritys. Vuonna 1821 rakennettu Arkkienkeli Mikaelin kirkko kuuluu kaupungin tunnetuimpiin nähtävyyksiin.
Jasenovacin keskitysleiri

Jasenovacin keskitysleiri (serbokroaatiksi "Logor Jasenovac") oli toisen maailmansodan aikaisen, natsi-Saksan nukkehallituksena toimineen Itsenäisen Kroatian valtion (NDH) ja Ustaša-puolueen perustama ja ylläpitämä keskitysleiri. Se toimi elokuusta 1941 huhtikuuhun 1945. Pääasiallisessa vastuussa leirin perustamisesta ja toiminnasta oli Ustaša-kenraali Maks Luburić.
Leiri oli noin 1,5 neliökilometrin kokoinen alue, jota ympäröivät kolmelta sivulta muurit ja yhdeltä sivulta Savajoki. Leiri koostui viidestä eri alaleiristä, joista suurin sijaitsi Jasenovacissa noin 100 km Zagrebista kaakkoon. Vangitut olivat Balkanin serbejä, romaneja, juutalaisia ja muita Ustaša-puolueen hallinnon vainoamia etnisiä ja poliittisia ryhmiä. Arviot leirillä menehtyneiden määrästä vaihtelevat kymmenistä tuhansista satoihin tuhansiin.
Porhov

Porhov () on kaupunki Pihkovan alueella Venäjällä. Se sijaitsee Šelonjoen rannalla 88 kilometriä Pihkovasta itään. Kaupunki on Porhovin piirin keskus. Sen kautta kulkee Pihkovan ja Dnon välinen rautatie (Porhovin asema). Asukkaita kaupungissa oli 10 608 henkeä, mikä oli noin puolet koko piirin väestöstä (21 568 vuonna 2010).
Historiaa ja nähtävyyksiä.
Porhov on yksi Pihkovan alueen vanhimmista kaupungeista. Aleksanteri Nevalainen perusti sen vuonna 1239 Novgorodin rajalinnoitukseksi. Puinen linnoitus korvattiin kivisellä vuonna 1387. Se rakennettiin uudelleen vuonna 1430. Vuosina 1346 ja 1428 liettualaiset piirittivät kaupunkia. Myöhemmin se oli yksi Moskovan Venäjän tärkeimmistä rajalinnoituksista. Vuonna 1776 Porhovista tuli Pihkovan lääniin kuulunut kihlakuntakaupunki, joka tunnettiin pellavakaupan keskuksena. Toisen maailmansodan aikana saksalaiset tuhosivat yli 90 % kaupungin rakennuksista.
Šelonin rannalla sijaitsee muinainen kreml, josta on säilynyt muurit ja kolme tornia. Sen sisällä on vuonna 1412 rakennettu ja vuonna 1777 uudistettu Pyhän Nikolaoksen kirkko. Joen toisella rannalla on vuonna 1399 ensimmäisen kerran mainittu Kristuksen kirkastumisen kirkko sekä Neitsyt Marian syntymän kirkko 1300–1400-luvuilta. Porhovin kremlissä toimii historiallinen museo.
William Hootkins

William Michael "Hoot" Hootkins (5. heinäkuuta 1948 – 23. lokakuuta 2005) oli yhdysvaltalainen näyttelijä. Hänen tunnetuimpia roolejaan lienevät Jek Porkins Tähtien sodasta, Majuri Eaton Kadonneen aarteen metsästäjistä ja komisario Eckhardt Batmanista. 
Näyttelijänura.
Englannissa Hootkins löysi itselleen työtä teatterissa ja sai suurimman suosion esittämällä Alfred Hitchcockia Terry Johnsonin hittinäytelmässä "Hitchcock Blonde" vuodelta 2003.
Hootkins esiintyi monissa kulttirooleissa, mikä teki hänestä suositun esimerkiksi Jek Porkinsin roolista George Lucasin elokuvassa "Tähtien sota". Hän esiintyi merkittävissä osissa elokuvissa "Hardware" (1990), "Like Father, Like Santa" (1998) ja "Hear My Song" (1991). Hän oli myös "" -pelissä Dingodilen ääninäyttelijä.
Kuolema.
Hootkins kuoli haimasyöpään Santa Monicassa, Kaliforniassa, 23. lokakuuta 2005 57-vuotiaana.
Rachel Ward

Rachel Claire Ward (s. 12. syyskuuta 1957 Chipping Norton, Oxfordshire, Englanti) on englantilainen näyttelijä ja ohjaaja, joka on ollut kolme kertaa Golden Globe -ehdokkaana.
Näyttelijänä hänet tunnetaan muun muassa elokuvista "Sharky hoitaa homman" (1981), "Against All Odds" (1984) ja "Hyvä vaimo" (1997) sekä minisarjoista "Okalinnut" (1983) ja "Viimeisellä rannalla" (2000). Hän on näytellyt myös televisiosarjoissa "Monarch Cove" ja "Rain Shadow". Ward on ohjannut useita lyhytelokuvia kuten "The Big House" (2000) ja "Martha's New Coat" (2003). Hänen viimeisin työnsä on ohjaus "Beautiful Kate" (2008). 
Yksityiselämä.
Ward on naimisissa näyttelijä Bryan Brownin kanssa. Avioliittoon heidät vihittiin 16. huhtikuuta 1983. Heillä on kolme lasta (s. 1984, 1986 ja 1992).
Lehmänkello

Lehmänkello on kellosoitin, joka on tehty metallista kellon muotoon joko valamalla tai metallilevystä takomalla ja jonka sisällä on vapaasti heiluva, kellon umpinaiseen yläpäähän kiinnitetty metallinen kellon kieli. 
Alun perin lehmänkelloja on käytetty vapaasti laiduntavien lehmien paikallistamiseen ja lauman koossapysymisen helpottamiseksi. Tätä varten yhden tai useamman lauman kulkua johtamaan valitun lehmän kaulaan on ripustettu lehmänkello tukevalla kaulahihnalla. Muut lehmät tottuvat yleensä seuraamaan kellolla varustettuja lauman jäseniä laitumella. Kellon avulla myös paimenet pysyvät paremmin selvillä missä karja liikkuu. Keski-Euroopan vuoristoisilla laitumilla kello saatetaan ripustaa jopa kaikille lauman jäsenille, jotta syrjäpoluille eksyneet lehmät löytyisivät helpommin.
Suomessa on kutsuttu kellokkaaksi lehmää, jonka kaulaan lehmänkello ripustetaan. Muut lehmät seuraavat lauman johtavaa kellokasta laitumella. Suomessa maaseudulla on ollut perinteenä myös sitoa keväisin talon lapsille lehmänkellot kaulaan ja laittaa heidät kiertämään navettaa kellot soiden. Tällaisella taialla uskottiin voitavan suojata lehmiä karhuilta, kun ne sen jälkeen laskettiin laitumelle.
Lehmänkellon sointi on selkeästi tunnistettavaa ja nopeasti vaimenevaa, ja sillä luodut sointukuviot ovat helposti dissonoivia. Näiden ominaisuuksien vuoksi sitä on alettu käyttää myös orkestereiden ja yhtyeiden instrumenttina.
Latinalaisessa musiikkiperinteessä lehmänkello on vahvasti esillä. Sitä käytetään muun muassa cha-cha-cha:ssa perusrytmin soittamiseen, salsa-musiikissa moniin rytmikuvioihin ja muutenkin tavallisesti yhdessä bongo- ja congarumpujen kanssa. Lehmänkelloja voidaan myös kiinnittää rumpalin instrumentiksi rumpusettiin tai timbaaleihin joko symbaalien sijasta tai yhdessä niiden kanssa.
Populaarimusiikissa lehmänkelloa voidaan kuulla esimerkiksi Nazarethin "Hair of the Dog"-kappaleessa ja Blue Öyster Cultin "(Don't Fear) The Reaper"-kappaleessa, josta tehtiin lehmänkelloon liittyvä sketsi ohjelmassa "Saturday Night Live". Yhtyeistä esim. LCD Soundsystemin musiikissa käytetään runsaasti lehmänkelloa.
Urn

Urn on suomalainen black metal -yhtye, joka on kotoisin Tampereelta.
Historia.
Sulphur ja Pimeä perustivat Urnin loppukesällä 1994.
Diskografia.
EP:t
Laila

Laila on monissa maissa esiintyvä arabialaisperäinen naisen etunimi. Alkuperältään se on muunnelma arabiankielisestä sanasta, joka merkitsee yötä. Samaa alkuperää on myös nimi Leila. Pohjoismainen Laila on kuitenkin peräisin saamelaisesta Láilá-nimestä, joka puolestaan on pyhää merkitsevän Helga-nimen muunnos.
Suomessa Lailan nimipäivä on 5. maaliskuuta. Vuoden 2019 loppuun mennessä nimi on annettu 8643 naiselle ja muutamalle miehelle.
Jussi-palkinnot 2007

Jussi-palkinnot 2007 jaettiin 4. helmikuuta 2007 entisessä "Studio 51" -yökerhossa järjestetyssä jakotilaisuudessa vuoden 2006 elokuville. Gaalan juonsivat Baba Lybeck ja Mikko Silvennoinen.
Voittajat ja ehdokkaat.
Yleisö-Jussi.
Yleisö-Jussin voitti "Duudsonit-elokuva".
Aleksandria (täsmennyssivu)

Aleksandria tai Aleksandreia (, ) voi viitata seuraaviin:
Kerskuri

Kerskuri ("The Fireball") on Tay Garnettin ohjaama ja käsikirjoittama yhdysvaltalainen draamaelokuva vuodelta 1950. Elokuvan pääosia näyttelivät Mickey Rooney ja Pat O’Brien. "Kerskurissa" esiintyy sivuosassa myös myöhemmin tunnetuksi tullut Marilyn Monroe.
"Kerskuri" on mustavalkoinen ja pituudeltaan 84 minuuttia. Se sai ensi-iltansa Yhdysvalloissa 7. lokakuuta 1950, ja Suomen teattereihin elokuva ilmestyi samana vuonna 22. joulukuuta. "Kerskurin" tuotti 20th Century Fox.
Juoni.
Johnny Casar (Mickey Rooney) pakenee isä O’Haran (Pat O’Brien) orpokodista, jossa häntä kiusataan lyhyydestään ja huonoista urheilutaidoistaan. Pian hän kiinnostuu rullaluistelusta ja tapaa Bruno Crystalin (Ralph Dumke), joka antaa hänen tiskata astioita kahvilassaan.
Kulkeva rullaluistelutiimi kiinnostuu Johnnysta, kun hän näyttää kykynsä. Hän ottaa yhteen Mack Millerin (Glen Corbett) kanssa ja ihastuu Mary Reevesiin (Beverly Tyler). Johnny sekaantuu muihinkin naisiin, mukaan lukien Pollyyn (Marilyn Monroe), joka Marysta poiketen rakastaa häntä vain, koska hän on mestari. Sitten hän sairastuu polioon. Pyörätuoliin joutunut Johnny yrittää saada elämän takaisin raiteilleen.
Eemu, Ukri, Amelie

Eemu, Ukri, Amelie: 2000 kaunista ja harvinaista etunimeä on Juri Nummelinin ja Elina Teerijoen nimikirja, jonka on kustantanut Nemo. Kirjan ensimmäinen laitos ilmestyi nimellä "Osma, Ranja, Vilmiina: 800 harvinaista etunimeä" vuonna 2003. Toinen uusittu laitos ilmestyi "Eemu, Ukri, Amelie" -nimellä 2005 ja kolmas vuonna 2008.
Tekijät ovat poimineet kirjaansa ”käyttökelpoisia ja mukavia nimiharvinaisuuksia – jotkin nimet onnistuvat olemaan molempia”. Esipuheessa he toteavat, että joidenkin nimien kohdalla tekijät ovat epäilleet niiden soveltuvuutta nykyajan Suomeen, mutta että nimi on aina makuasia. Viime kädessä oikeusministeriön nimilautakunta hyväksyy tai hylkää ehdotetun nimen. 
Kirjassa mainitaan nimiä, joita nykyään ei varmastikaan ehdotettaisi. Suurin osa näistä on annettu ennen Suomen vuonna 1945 annettua ja vuonna 2019 kumottua nimilakia, joka kielsi antamasta lapselle nimeksi nimeä, joka voisi haitata nimensaajan elämää.
Nimien yhteydessä kerrotaan jonkin verran niiden taustasta ja mahdollisista kuuluisista kaimoista. Jokaisesta nimestä mainitaan sen käyttäjien lukumäärä sukupuolittain.
Jäppilän vaakuna

Jäppilän vaakuna on saanut aiheensa Jäppilän kunnan nimen alkukirjaimesta, jota vaakunan patakoukku muodoltaan muistuttaa. Samalla se muistuttaa entisaikojen elinoloista.
Vaakunan on suunnitellut Erkki Karttunen, ja se vahvistettiin käyttöön 7. kesäkuuta 1958. Vaakunan selitys on ”mustassa kentässä pystyssä kultahaahlat”. Vaakuna muuttui epäviralliseksi kotiseutuvaakunaksi 2004 kun kunta liittyi osaksi Pieksänmaan kuntaa.
NForce7

nForce7 on Nvidian vuonna 2008 julkaisema emolevypiirisarja.
Seuraava sukupolvi.
Vuoden 2009 maaliskuussa Nvidia julkaisi uuden NForce 9 -piirisarjan. Käytännössä kyse on samasta tuotteesta kuin nForce 7 -piirisarjassa.
Sydney Earle Chaplin

Sydney Earle Chaplin (31. maaliskuuta 1926 Beverly Hills, Kalifornia, Yhdysvallat – 3. maaliskuuta 2009 Rancho Mirage, Kalifornia, Yhdysvallat) oli yhdysvaltalainen elokuva- ja teatterinäyttelijä. Hän oli Charles Chaplinin toinen lapsi tämän toisesta avioliitosta teini-ikäisen Lita Greyn kanssa. Hänellä oli myös vanhempi veli Charles nuorempi (1925–1968) sekä kahdeksan nuorempaa sisarpuolta isänsä neljännestä avioliitosta Oona O'Neillin kanssa. Vanhemmat erosivat vuonna 1927, jolloin Greylle myönnettiin lasten huoltajuus. Chaplin nimettiin setänsä Sydney Chaplinin mukaan, mutta eron jälkeen äiti kutsui häntä aina Tommyksi. Äidin nuoruuden ja kiertävän laulajan uran takia äidinäiti Lillian Spicer McMurray huolehti lapsista näiden ollessa pieniä. Isäänsä he alkoivat tavata viikonloppuisin 1930-luvulla. 
Chaplin taisteli toisessa maailmansodassa George S. Pattonin Yhdysvaltain maavoimien 3. armeijassa, ja palattuaan Kaliforniaan perusti vuonna 1946 ystäviensä kanssa pienen The Circle -teatterin, jonka näytelmissä hän alkoi myös näytellä. Teatteri on edelleen toiminnassa El Centro -nimellä. 
Chaplin näytteli ensimmäisen kerran elokuvissa isänsä elokuvassa "Parrasvalot" (1952), jossa sai yhden tärkeimmistä sivurooleista. Hän näytteli myöhemmin sivuosassa myös isänsä viimeisessä elokuvassa "Hongkongin kreivitär" (1967), mutta muuten sai lähinnä vaatimattomia rooleja B-luokan elokuvissa. Sen sijaan hän oli tunnettu näyttelijä Broadwaylla esiintyen muun muassa musikaaleissa "Bells Are Ringing", josta hän voitti parhaan musikaalissa esiintyneen miessivuosanäyttelijän Tony-palkinnon vuonna 1957, ja "Funny Girl", josta oli ehdolla saman palkinnon voittajaksi vuonna 1964. 
Chaplin vetäytyi näyttelemisestä 1970-luvulla. Hänellä oli 1980-luvulla "Chaplin's"-ravintola Palm Springsissä. 
Chaplin oli elämänsä aikana kahdesti naimisissa, 1960-luvulla ranskalaisen balettitanssija Noëlle Adamin kanssa ja vuodesta 1998 kuolemaansa asti pitkäaikaisen naisystävänsä Margaret Beeben kanssa. Hänellä oli ensimmäisestä avioliitosta poika Stephan Chaplin.
Chaplin kuoli 82-vuotiaana aivoverenkiertohäiriöön kotonaan Rancho Miragessa.
Kalle Tuulos

Kalle Kustaa Tuulos (15. toukokuuta 1930 Tampere – 4. maaliskuuta 2001 Tampere) oli suomalainen taitoluistelija.
Tuulos sijoittui miesten yksinluistelussa Oslon 1952 olympialaisissa 13:nneksi ja Cortina d'Ampezzon 1956 olympialaisissa 15:nneksi. Tuulos sijoittui Oslon EM-kisoissa 1950 kuudenneksi. Hän voitti Pohjoismaiden-mestaruuden vuosina 1953, 1956 ja 1957 sekä PM-hopeaa vuosina 1950 ja 1951. Suomen-mestaruuden hän voitti vuosina 1949–1956 sekä SM-hopeaa vuosina 1947 ja 1948. Lisäksi hän saavutti Inkeri Soinisen parina SM-hopeaa pariluistelussa vuonna 1951.
Kalle Tuuloksen setä Vilho Tuulos oli kolmiloikan olympiavoittaja.
Dermatologia

Dermatologia eli ihotautioppi on lääketieteen osa-alue, joka tutkii ja hoitaa ihon sairauksia. Sen piirissä käytetään sekä lääkinnällisiä että kirurgisia hoitoja. Dermatologiassa käsitellään sairauksia ja syöpiä, jotka esiintyvät iholla, päänahassa, hiuksissa ja kynsissä.
Dermatologia kehittyi 1700-luvun aikana sisätautien osa-alueena. Se pystyi kehittymään helposti itsenäiseksi tutkimusalueeksi, sillä ihon tutkiminen on helppoa. Alkujaan dermatologinen tutkimus oli yhteydessä seksitauteihin, sillä ihottumien yleisenä diagnoosina oli kuppa. Dermatologian tieteellisen perustan asetti 1800-luvun puolivälissä itävaltalainen Ferdinand von Hebra, joka painotti iholeesioden mikroskopista tutkimista ihotautien selvittämisessä. Tämän jälkeen dermatologinen tutkimus keskittyi erityisesti ihotautien määrittelemiseen ja luokitteluun. Stephen Rothmanin 1930-luvulla aloittama biokemiallinen ja fysiologinen suuntaus johti vuosisadan puolivälin jälkeen uudenlaisien ja tehokkaampien hoitokeinojen kehittämiseen.
Luettelo lunta tarkoittavista suomen kielen sanoista

Esimerkkejä lunta tarkoittavista suomen kielen sanoista.
Satava lumi
Jälkiä lumessa
Aiheesta muualla.
The studs

the studs on vuonna 2007 perustettu japanilainen yhtye. Yhtye koostui laulaja Daisukesta (ent. Kagerou), kitaristi Aiesta (ent. Deadman), basisti Yukinosta (ent. Gullet) ja rumpali Hibikistä (ent. Blast). Jo pian yhtyeen perustamisen jälkeen se ilmoitti esiintyvänsä Pariisissa. Pariisin keikan jälkeen he jatkoivat keikkailua Japanissa. Ensimmäisen täyspitkän albuminsa the studs julkaisi 5. maaliskuuta 2008 Japanissa ja se kantoi nimeä "And Hate". 15. kesäkuuta 2010 solisti Daisuke menehtyi, hänen tiedettiin kärsineen sydänongelmista aivan syntymästä asti, mutta kuolinsyytä ei ole ilmoitettu julkisuuteen.
István Örkény

István Örkény (5. huhtikuuta 1912 Budapest, Unkari – 24. kesäkuuta 1979 Budapest, Unkari) oli unkarilainen kirjailija, koulutukseltaan kemian insinööri. Hänen näytelmiensä ja romaaniensa tyypillisiä piirteitä ovat satiiriset näkemykset ja groteskit tilanteet.
Elämä.
Örkény syntyi kemistin perheeseen. Lukion jälkeen hän opiskeli aluksi kemiaa ja myöhemmin farmasiaa. Farmasiantutkinto valmistui vuonna 1934, minkä jälkeen Örkény matkusti Länsi-Eurooppaan. Matkalta palattuaan hän suoritti tutkinnon myös kemiassa. Hänen esikoisteoksensa "Tengertánc" julkaistiin vuonna 1941. Toinen maailmansota oli tuolloin käynnissä, ja seuraavana vuonna Örkény määrättiinkin itärintamalle. Juutalaisena hänet sijoitettiin pakkotyöyksikköön. Sodan aikana Örkény vangittiin ja hän joutui työleirille lähelle Moskovaa. Leirillä hän kirjoitti näytelmän "Voronyezs", joka ymmärrettävästi julkaistiin vasta sodan päätyttyä. Vasta 1946 Örkény palasi kotiin Budapestiin. Unkarin kansannousun kukistumisen jälkeen Örkény oli poliittisista syistä julkaisukiellossa 1956–1960. Myöhempinä vuosina hänen suosionsa kirjailijana kasvoi absurdien ja groteskien novellien siivittämänä. Tällaisia kirjoituksia olivat esimerkiksi niin sanotut minuuttinovellit. Örkény kuoli 1979. Hänen mukaansa nimettiin vuonna 2004 Budapestissa teatteri, jonka aiempi nimi oli Madách Színház.
Örkény käsittelee teoksissaan sotakokemuksiaan ja kuvaa esimerkiksi näytelmässä "Tótin perhe" ihmisten reaktioita äärimmäisissä tilanteissa. "Minuuttinovellit" sisältävät groteskeja kertomuksia.
Teokset.
Lähteet: Fennica, , lisäksi suomennoksia on julkaistu antologiassa "Maailma uutena" (1973) ja kirjallisuuslehti Parnassossa (7/1971).
Möhösienet

Möhösienet ("Phytomyxea" tai "Plasmodiophoromycota") on pieni, noin 40 yksisoluista lajia käsittävä Rhizaria-kunnan luokka, johon kuuluu kasvien ja eräiden levien solunsisäisiä loisia. Möhösienten asema tieteellisessä luokittelussa on ollut epäselvä. Nykyinen luokittelu Rhizaria-kuntaan perustuu molekulaarisiin ja geneettisiin ominaisuuksiin, eikä luokittelu kunnan sisälläkään ole vielä selkeä. Möhösienet on lähteestä riippuen luokiteltu joko "Cercozoa"-pääjaksoon, tai joissakin sukupuissa samaan kantahaaraan huokoseläinten ("Foraminifera") kanssa.
Möhösienet aiheuttavat kasvitauteja, kuten kaalin möhöjuurta ("Plasmodiophora brassicae") ja perunan kuorirokkoa ("Spongospora subterranea").
Möhösienillä kasvullinen vaihe on infektoituneen isäntäsolun sisälle muodostuva monitumainen limakko eli plasmodi. Möhöjuurella tämä haploidinen limakko muodostuu juurikarvan soluun, kun lepoitiöstä itänyt parveiluitiö on infektoinut sen. Limakosta muodostuu uintisiimallisia parveiluitiöitä eli sekundaarisia tsoosporeja, jotka infektoivat uusia juurikarvasoluja. Juurikarvasoluista infektio leviää juuren kuoreen, jonka soluissa muodostuu uusia niin sanottuja sekundaarisia limakkoja, ja ilmeisesti tässä vaiheessa limakoissa tapahtuu karyogamia eli haploidien tumien yhtyminen diploideiksi. Tässä vaiheessa isäntäkasvin juuri turpoaa muodottomaksi, mistä tämä kasvitauti on saanut nimensä. Sekundaarisissa limakoissa tapahtuu meioosi, jonka tuloksena vapautuu haploideja lepoitiöitä. Isäntäkasvin lahotessa nämä vapautuvat maaperään. Lepoitiöt voivat säilyä maaperässä useita vuosia.
George Darwin

George Howard Darwin (9. heinäkuuta 1845 – 7. joulukuuta 1912) oli englantilainen tähtitieteilijä ja matemaatikko. 
George Darwin oli Charles ja Emma Darwinin toinen poika ja viides lapsi. Hän opiskeli Cambridgen Trinity Collegessa. Vuonna 1883 hänestä tuli tähtitieteen ja kokeellisen filosofian professori Cambridgen yliopistoon. Hän tutki Auringon, Kuun ja Maan vuorovesivoimia ja kehitti teorian, jonka mukaan Kuu on irtautunut Maasta ja jättänyt jälkeensä reiän, josta on myöhemmin tullut Tyynimeri. Hän sai vuonna 1892 Royal Astronomical Societyn kultamitalin, ja hän toimi myöhemmin kyseisen järjestön puheenjohtajana.
Richard Meinertzhagen

Richard Henry Meinertzhagen (3. maaliskuuta 1878 Mottisfont Abbey, Hampshire – 17. kesäkuuta 1967 (Englanti) oli maineikas brittiläinen sotilas, vakoilija, lintutieteilijä ja lintujen väiveiden asiantuntija. Hänen seikkailunsa eri puolilla maailmaa ovat muodostuneet legendaarisiksi. Hänen tieteellinen työnsä lintujen parissa on kuitenkin myöhemmin osoittautunut osin epätarkaksi.
Richard Meinertzhagen syntyi varakkaaseen englantilaisperheeseen. Hänen isänsä Daniel Meinertzhagen oli pankkiiri ja äitinsä Georgina Potter London School of Economicsin perustajan Beatrice Webbin sisar. Richardin intohimo lintuihin ja metsästykseen syttyi, kun perhetuttu filosofi Herbert Spencer kannusti häntä tutkimaan luonnonhistoriaa iskulauseellaan: "Tarkkaile, tallenna, selitä!"
Meinertzhagen velvoitettiin liittymään Hampshire Yeomanry -karabinieereihin vuonna 1897. Seuraavana vuonna hän sai siirron West Yorkshire Regimentiin. Vuonna 1899 hänet siirrettiin Kuninkaalliseen jalkaväkeen. Hänet ylennettiin luutnantiksi vuonna 1900 ja kapteeniksi 1904. Hänen asemapaikkansa vaihtelivat: Hän palveli Intiassa, Afrikassa ja Palestiinassa. Vuonna 1905 Meinertzhagen kukisti Itä-Afrikassa kapinan ja surmasi kapinaa johtaneen nanji-heimon hengellisen johtajan Orkoiyotin. Ensimmäisessä maailmansodassa hän taisteli Palestiinassa ja Siinailla, ja hänet ylennettiin majuriksi. Sodan loppuvaiheissa, vuonna 1918 hänet ylennettiin everstiksi. Hän osallistui Pariisin rauhankonferenssiin vuonna 1919 ja toimi Edmund Allenbyn johtavana poliittisena upseerina. Hän osallistui myös Palestiinan brittiläisen mandaatin luomiseen, mikä käytännössä johti myöhemmin Israelin valtion syntymiseen. Meinertzhagen erosi palveluksesta vuonna 1925.
Meinertzhagen suoritti yhdessä tohtori Phillip Alexander Clanceyn kanssa lintutieteellisen tutkimusretken Jemeniin, Adeniin, Somaliaan, Etiopiaan, Keniaan ja Etelä-Afrikkaan. Hän julkaisi suuren määrän artikkeleita lintujen taksonomiasta ja muilta ornitologian aloilta. Hän keräsi valtavan kokoelman, noin 20 000 kappaletta, linnunnahkoja ja lintujen väiveitä. Meinertzhagenin aikalaiset pitivät häntä yhtenä Britannian suurimmista ornitologeista. Kun hänen lintukokoelmansa vuonna 1990 tarkastettiin perusteellisesti Natural History Museum at Tringissä, siinä havaittiin suuri määrä valheellista ja varastettua tietoa. Hänen todettiin varastaneen toisten kokoelmista parhaat näytteet ja esittäneen ne sitten ominaan. Vuonna 2003 Pamela C. Rasmussen ja Robert P. Prys-Jones julkaisivat tutkimuksensa, jonka mukaan Meinertzhagenin vilpillisyys oli ollut vielä laajempaa kuin aiemmin oli uskottu. Monet hänen omikseen ilmoittamista näytteistä oli varastettu British Museumista. Monet oli myös kerännyt joku toinen keräilijä, monissa tapauksissa Hugh Whistler.
Meinertzhagen hyväksytään yhä auktoriksi osalle hänen kuvailemistaan lintujen alalajeista. Näistä yksi on kesykyyhkyn ("Columba livia") alalaji "dakhlae".
Rami Saarijärvi

Rami Saarijärvi on suomalainen ohjaaja. Saarijärvi on juontanut lastenohjelma "Pikku Kakkosta". Saarijärvi on myös kirjoittanut ja ohjannut näytelmiä harrastajateattereihin.
Pariisi–Nizza-ajo 2009

Pariisi–Nizza-ajo 2009 oli järjestyksessään 67. maantiepyöräilyn Pariisi–Nizza-ajo. Etappikilpailu alkoi henkilökohtaisella aika-ajolla Amilly'ssa 8. maaliskuuta ja päättyi Nizzaan 15. maaliskuuta 2009.
Luis León Sánchez voitti kilpailun tehtyään ratkaisevan irtioton seitsemännellä etapilla. Hän kukisti Fränk Schleckin kokonaiskilpailussa minuutilla, Sylvain Chavanel sijoittui kolmanneksi. Vuoden 2007 voittaja Alberto Contador jäi kokonaiskilpailussa neljänneksi hävittyään Sánchezille seitsemännellä osuudella lähes kolme minuuttia.
Osallistuvat joukkueet.
Seuraavat 20 UCI ProTour- ja UCI Continental Circuits -joukkuetta on kutsuttu vuoden 2009 Pariisi−Nizza-ajoon:
Erik Rasmussen (jääkiekkoilija)

Erik Rasmussen (s. 28. maaliskuuta 1977 Minneapolis) on yhdysvaltalainen entinen jääkiekkoilija. Rasmussen on Buffalo Sabresin vuoden 1996 ensimmäisen kierroksen varaus ja hän pelasi NHL:ssä vuosina 1997–2007 monessa eri joukkueessa.
Ura.
Rasmussen pelasi kaksi kautta Minnesotan yliopiston joukkueessa ja edusti Yhdysvaltoja nuorten MM-kilpailuissa vuosina 1996 ja 1997. Hän teki NHL-debyyttinsä Buffalo Sabresissa kaudella 1997–1998. Rasmussen pelasi ensimmäisten kahden NHL-kautensa aikana myös farmiliiga AHL:ssä. Hän pelasi Sabresissa yhteensä viisi kautta ja edusti Yhdysvaltoja MM-kilpailuissa viimeisen kautensa lopuksi vuonna 2002.
Rasmussen siirtyi kaudeksi 2002–2003 Los Angeles Kingsiin, josta vaihtoi seuraavaksi kaudeksi New Jersey Devilsiin. hän oli pelaamatta, mutta pelasi Devilsissä sen jälkeen vielä kaksi kautta ja yhden kauden AHL:ssä ennen siirtoa SM-liigaan ja Ässiin kaudeksi 2008–2009. Ässissä pelaamansa kauden jälkeen Rasmussen lopetti uransa.
Jäähonka

Jäähonka on espoolainen vuonna 1957 toimintansa aloittanut jääkiekkoseura. Seura luopui edustustoiminnasta 1984, kun se yhdessä EPS:n ja EJK:n kanssa yhdistyi Kiekko-Espooksi. Nykyään seura tunnetaan lähinnä kasvatustyöstään. 
Jäähongan miesten edustusjoukkue on korkeimmillaan pelannut jääkiekon I-divisioonassa pudoten kuitenkin kaudella 1981–1982 II-divisioonaan.
Kaudelle 2018–2019 perustettu miesten edustusjoukkue pelasi ensimmäisen kautensa III-divisioonassa ja nousi kaudeksi 2020–2021 II-divisioonaan.
Historia.
Jäähongan perinteet johtavat vuoteen 1957, jolloin Tapiolan kasvavan kaupunginosan aktiiviset asukkaat perustivat Tapion Honka -nimisen urheiluseuran. Tämä jakautui myöhemmin erillisiin lajiseuroihin joista Jäähonka edustaa jääkiekkoa.
18. helmikuuta 2010 Jäähonka ry liittyi perustetun Blues Juniorit – Blues Juniors ry:n jäseneksi. Blues Hockey Oy perusti Blues Juniors ry:n kaikkien Bluesin kasvattajaseurojen yhteiseksi kattojärjestöksi ja Jäähongan lisäksi Blues Juniors ry:n muut jäsenet ovat Espoon Jääklubi, Espoon Palloseura ja Espoon Kiekkoseura.
Bluesin nimen käytön osalta Blues Juniors ry edellyttää jäseniltään, että virallisessa nimessä tulee käyttää maantieteellisiä tunnuksia E (eteläinen), L (läntinen) ja P (pohjoinen), joiden avulla joukkueiden kotipaikat voidaan erottaa toisistaan. Esimerkiksi Matinkylässä (EJK ja Jäähonka) käytetään Blues E –nimeä. Jäähongan ikäkausijoukkueet, jotka ovat yhdistyneet EJK:n joukkueiden kanssa, käyttävät esimerkiksi nimeä Blues E 99.
Piper J-3

Piper J-3 Cub on yhdysvaltalaisen Piperin valmistama yleisilmailulentokone.
J-3:sta kehitettiin myöhemmin PA18 Super Cub -versio. Konetta valmistettiin vuosina 1938–1947 yhteensä 19 828 kappaletta.
Piper J-3 Cub on myös suosittu lennokkina.
Halo Wars

Halo Wars on Ensemble Studiosin kehittämä ja Microsoftin julkaisema reaaliaikainen strategiapeli.
Peli on julkaistu Xbox 360:lle vuonna ja Windowsille 20. huhtikuuta 2017 nimellä "Halo Wars: Definitive Edition".
Peli sijoittuu alun perin Bungie Studiosin luomaan "Halo"-pelisarjan maailmaan, ajallisesti noin 20 vuotta ennen sarjan ensimmäisen osan "in" tapahtumia. 
Vastaanotto.
Peli on saanut GameSpotin arvostelussa arvosanaksi 6.5/10.
Tero Määttä

Tero Tuomas Määttä (s. 2. tammikuuta 1982 Vantaa) on suomalainen jääkiekkovalmentaja ja entinen jääkiekkoilija, joka toimii Jokerien valmennusryhmässä.
Määttä pelasi yhdeksän kautta jääkiekon SM-liigassa Espoon Bluesissa ja Porin Ässissä. Lisäksi hän pelasi Ruotsin Elitserienissä kaksi kautta Morassa. Määttä varattiin NHL:n San Jose Sharksiin vuonna 2000.
Pelaajauransa jälkeen Määttä on toiminut päävalmentajana Porvoo Huntersissa (2014–2018) ja Jokereiden A-junioreissa (2018–2023). Hänet valitiin Jokereiden edustusjoukkueen päävalmentajaksi kaudeksi 2023–2024 Mestikseen. Syyskuussa 2024 Jokerit tiedotti Määtän jatkavan joukkueen valmennusryhmässä joukkueen nimettyä Risto Dufvan joukkueen uudeksi päävalmentajaksi.
SS City of Winnipeg

SS City of Winnipeg oli Winnipegjärvellä Kanadassa vuosina 1875–1881 liikennöinyt höyrylaiva. Peräsiipirattaalla varustetun aluksen oli tilannut Merchants International Steamboat Line, ja se laskettiin vesille vuonna 1875 nimellä "Minnesota". Myöhemmin alus siirtyi Red River Transportation Companyn omistukseen.
Alus siirtyi vuonna 1881 Winnipeg &amp; Western Transportation Companyn omistukseen ja sai nimekseen "City of Winnipeg". Alus ehti olla uudella omistajallaan vain lyhyen aikaa. Purjehduskauden lähestyessä loppuaan aluksen koneisto riisuttiin, ja se lähetettiin hinauksessa Winnipegjärvelle. Alus kuitenkin haaksirikkoutui syysmyrskyssä lähellä Long Pointin niemeä ja hylättiin. Aluksesta pelastettiin jonkin verran sisustusta, mutta itse runko jäi hylyksi.
Guido Schiebel

Guido Schiebel (4. toukokuuta 1881 Skrochowitz an der Oppa (Opava), Sleesia – 6. marraskuuta 1956 Bad Ischl, Itävalta) oli itävaltalainen lintutieteilijä.
Schiebel opiskeli Wienin yliopistossa. Hän keräsi lintuja Itävallasta ja Krainista Jugoslaviasta sekä matkoillaan Korsikassa, Kreetalla ja Sisiliassa. Keräämiensä näytteiden perusteella hän nimesi 15 palearktisen alueen linnun alalajia, muun muassa peipon ("Fringilla coelebs") alalajin "tyrrhenica". Hänen kokoelmansa on sijoitettu Wienin luonnonhistorialliseen museoon, Bonnin ”Zoologisches Forschungsinstitut und Museum Alexander Koenig” museoon ja Berliinin eläintieteelliseen museoon. Osa kokoelmasta katosi toisen maailmansodan jälkeen.
FC United

FC United on vuonna 1993 perustettu pietarsaarelainen naisten jalkapalloseura, joka pelaa Suomen kolmanneksi korkeimmalla sarjatasolla Naisten Kakkosessa. FC United syntyi, kun Jaron naisten joukkue muodosti oman erikoisseuran noustuaan SM-sarjaan kauden 1993 päätteeksi.
Takauma

Takauma on psykologinen ilmiö, jossa henkilö kokee aiemman tapahtuman tai sen osia uudelleen ja yleensä hyvin voimakkaasti. Kokemukset voivat olla iloisia, surullisia, jännittäviä tai sisältää mitä tahansa tunteita. Termiä käytetään erityisesti silloin, kun muistikuva koetaan tahattomasti tai kun se on niin voimakas, että henkilö ikään kuin elää kokemuksen uudelleen kykenemättä täysin tunnistamaan sitä muistikuvaksi ja pystymättä erottamaan sitä "tässä hetkessä" oikeasti tapahtuvasta.
Teoreettinen tausta.
Tahattomasti toistuvien muistikuvien vaikeasti tavoitettavasta luonteesta johtuen niiden kokemisesta tiedetään hyvin vähän. Teoreetikot ovat kuitenkin yksimielisiä siitä, että ilmiö johtuu osin tavasta, jolla muistikuvat tietyn tyyppisistä tapahtumista alustavasti taltioidaan muistiin, osin siitä, millainen muistin rakenne on, ja myös siitä, millaisena henkilö myöhemmin muistaa tapahtuman. 
Takaumailmiötä selittämään pyrkivät teoriat voidaan yleisesti jakaa kahta eri näkemystä kannattaviin. Erillismekanisminäkemys on kliinisesti suuntautunut, ja sen mukaan tahattomat muistikuvat johtuvat traumaattisista tapahtumista ja tapahtumiin liittyy erillinen muistimekanismi. Tätä tukevat tutkimukset implisiittisen vs.eksplisiittisen muistin erilaisuudesta. Kuinka jo lähtökohtaisesti muistimekanisemissa täytyy olla jotain erilaista, kun traumaattisia tapahtumia ei useinkaan voi muistaa tai toistaa sanallisessa muodossa, vaan ne nimenomaan muistetaan takaumina. Perusmekanisminäkemys taas perustuu tavallisen muistin muistitutkimukseen. Sen mukaan traumaattiset muistikuvat taltioidaan samalla tavalla kuin normaalitkin muistikuvat. Molemmat näkökulmat ovat yhtä mieltä siitä, että tahattomasti toistuvat muistikuvat syntyvät tavanomaisista poikkeavista tapahtumista. Biopsykologisen, evolutiivisen, neuropsykologisen, moninaisen traumatietämyksen "sateenvarjoteoria" persoonan rakenteellinen dissosiaatioteoria antaa metateoriana eri näkemyksille yhteistä maaperää, josta käsin lähestyä aihetta.